
18-то издание - Европейски екологичен фестивал „Зелена вълна – 21 век” 2025

Проект на събитие: ЕКОЛОГИЧЕН ФЕСТИВАЛ/ECO FESTIVAL 


09-10/10/2025г. в ОБЩИНА КЪРДЖАЛИ


ОБРАЗОВАТЕЛЕН МОДУЛ:


Теоретични и практически занятия за реагиране и обучение за прилагане на  индивидуални и колективни  мерки(средства) за защита на населението при кризисни ситуации, причинени от природни бедствия, пожари, наводнения, аварии, терористични актове, пандемична обстановка. Прожекции на екологични филми. Свободен вход.


Организатори: фондация „Европейски екологичен фестивал“ и община Кърджали


П Р О Г Р А М А :


09 октомври/четвъртък/ 9.00 – 15.00 ч., Общински център за култура и младежки дейности


10.00 ч. Официално откриване


Официално откриване на събитието от  представител на общината домакин и адв. Цветан Цветанов-управител на фондация Европейски екологичен фестивал–София или представител на фондацията. 


10.00 - 15.00 ч. ПРОЖЕКЦИИ на кратки документални екологични видеа/филми, специализирани продукции с образователна и превантивна цел за подготовка на населението за реагиране и обучение за индивидуални и колективни  мерки(средства) за защита при кризисни ситуации, причинени от природни бедствия, акцент върху пожари, наводнения, аварии, терористични актове, пандемична обстановка, климатични промени. Филмите са на водещи европейски и български медии, институции и неправителствени организации, участвали в изданията на Европейския екологичен фестивал „Зелена вълна – 21 век“. Документалните продукции  носят широко послание, насочено към забавянето на климатичните промени, устойчивото развитие, опазването на околната среда и борбата срещу природните бедствия и произтичащите от тях аварии. Разпространение на  информационни материали сред населението и училищата в община Кърджали. Вход свободен!


13.30 – 15.00 ч. ПРАКТИЧЕСКИ ЗАНЯТИЯ за подготовка за населението за придобиване на практически умения за реагиране и справяне в критични ситуации, причинени от природни бедствия, пожари, наводнения, аварии, терористични актове. Практическо занятие: "Действие на застрашените и на  силите от единната спасителна система с акцент при ликвидиране на пожар, обгазяване, причинено от злонамерени действия”.


Практическото обучение ще се проведе по традиция на редуване в едно от големите училища в град Кърджали, в сградата на ОУ „П. К. Яворов“ гр. Кърджали , с масовото участие на ученици и техните преподаватели, както и за населението. 

Целта е придобиване и подобряване на умения, навици и компетентност при реагиране и обучение за индивидуални и колективни  мерки(средства) за защита при споменатите кризисни ситуации. Основна част от практическите занятия е свързана с  придобиване и подобряване на умения, навици и компетентност при възникване на природни бедствия (акцент върху пожари, наводнения, земетресения, промишлени замърсявания и аварии), оказване на първа до лекарска помощ на пострадали, евакуация в условията на извънредни ситуации и защита на критичната инфраструктура. 


Практическите занятия ще се организират и ръководят от  г-н Димитър Разкалински, началник сектор "УОМП" в община Кърджали, с участието на основната част от единната спасителна система( РУ на МВР, РД “Пожарна безопасност и защита на населението“ - МВР, Дирекция „Национална система 112“ – МВР, БЧК-Кърджали, Спешна медицинска помощ-Кърджали).


С участието и на  експерти и представители на неправителствени природозащитни организации, младежки и студентски организации, национални и регионални медии.


10 октомври  /петък/, 09.30 – 11.00 ч., Бизнесинкубатор – Кърджали


ОБРАЗОВАТЕЛНА ДИСКУСИЯ за надграждане на теоретическите знания на населението и младите хора за реагиране и справяне в критични ситуации, причинени от природни бедствия, аварии и терористични актове с акцент върху пожари.

Обсъждане на практически мерки и действия при терористични актове, обгазяване, земетресения, наводнения и пожари, както и състоянието на подготовката и информационната обезпеченост на населението в критична среда. Обсъждане на образователни информационни материали за населението с участието на обучените млади спасители - ученици от училищата в град Кърджали.


Модератори: Представител на Фондация Европейски екологичен фестивал и г-н Димитър Разкалински, началник сектор "УОМП", община Кърджали 


Първа сесия: Организационни  и практически въпроси и структурни проблеми на системата за борба срещу терористичните актове и заплахи. 


09.30-10.00 ч. Тема: "Основни заплахи за личната сигурност. Препоръки за реагиране при инциденти“


Презентация на г-н Илия Антонов, експерт сигурност и защита, хоноруван преподавател в НБУ, департамент „Национална и международна сигурност“, програма „Противодействие на престъпността и тероризма“ 


10.00-10.15 ч. Дискусия по темата.


Втора сесия: Обучение за прилагане на  индивидуални и колективни  мерки (средства) за защита на населението при кризисни ситуации, причинени от природни бедствия .


10.15 – 10.45 ч. Тема: „Превантивни  мерки, поведение и действия при пожари”.


Презентация на инспектор от Районна служба „Пожарна безопасност и защита на населението” – Кърджали.


10:45 – 11:00 ч.  Дискусия по темата, обобщение и закриване на форума. 



Европейски екологичен фестивал „Зелена вълна – 21 век”: МИСЛИ в ЗЕЛЕНО!

